1) Περιγράψτε τους τρόπους με τους οποίους τα τουριστικά γραφεία μπορούν να προστατευθούν από τις πιθανές προσφυγές των πελατών τους στη Δικαιοσύνη. 
-Να ελαχιστοποιήσουν τις πιθανότητες δυσαρέσκειας των πελατών, που ενδεχομένως οδηγήσουν σε καταγγελία. 

-Να προσφέρουν τις υπηρεσίες τους με επαγγελματισμό. 

-Να υφίσταται ένα σύστημα διαχείρισης παραπόνων, όπου μεταξύ άλλων να προβλέπει ενέργειες «αποζημίωσης» (π.χ. δωρεάν υπηρεσίες).

-Να περιλαμβάνουν σε όλα τα έντυπα «όρους και προϋποθέσεις» για τη συμμέτοχη στα προγράμματα.

-Όλο το προσωπικό τους να έχει λάβει καλή και ορθή κατάρτιση και εκπαίδευση, να γνωρίζει την υφιστάμενη σχετική νομοθεσία και να την τηρεί. 

-Να διαθέτουν τμήμα νομικής υποστήριξης. 

2) Τι προβλέπει η σύμβαση “allotment” μεταξύ ξενοδοχείου και ταξιδιωτικών πρακτόρων; 
Σύμβαση allotment είναι η σύμβαση με την οποία ένα ξενοδοχείο δεσμεύεται σε έναν τουριστικό πράκτορα για την παροχή ξενοδοχειακών υπηρεσιών. Με την εν λόγω συμφωνία ορίζεται και δεσμεύεται ένας συγκεκριμένος αριθμός δωματίων που χρησιμοποιείται (συνήθως) από εναλλασσόμενους πελάτες για ορισμένη χρονική περίοδο σε προκαθορισμένες (ειδικές) τιμές.

Η σύμβαση allotment πρέπει να προβλέπει τα εξής:

-Τα ονόματα των συμβαλλόμενων μερών και τις επωνυμίες των εταιρειών. 

-Την περίοδος ισχύος. 

-Τον αριθμό, το είδος και τον τύπο των παραχωρούμενων δωματίων. 

-Τους όρους διατροφής. 

-Τις τιμές ενοικίασης κατά χρονικές περιόδους. 

-Τον κατώτατο αριθμό δωματίων που πρέπει να καλύψει το ταξιδιωτικό γραφείο ή ο τουριστικός οργανισμός κάθε μήνα ή κάθε χρονική περίοδο.

-Την release period (περίοδος αποδέσμευσης), το χρονικό περιθώριο που καθορίζεται για την επιβεβαίωση ή όχι της κράτησης.

3) Αναφέρατε συνοπτικά τη διαδικασία πώλησης μιας προσφερόμενης υπηρεσίας (πακέτου). 
-Αρχικά θα πρέπει να καθοριστούν οι ανάγκες του τουρίστα-πελάτη κατόπιν συγκέντρωσης στοιχείων από τον ίδιο.

-Να παρουσιαστεί αξιόπιστα ένα πακέτο, που θα καλύπτει τις ανάγκες του τουρίστα-πελάτη, καθώς επίσης και εναλλακτικά τουριστικά πακέτα (με πληροφορίες, συμβουλές, μέσα μεταφοράς, καταλύματα κ.ά.)

-Να γίνει η τελική επιλογή από τον πελάτη.

-Να γίνει υπολογισμός της συνολικής τιμής πώλησης για να πραγματοποιηθεί η κράτηση. 

-Να πραγματοποιηθεί η πώλησης με είσπραξη της προκαταβολής και ακολούθως η εξόφληση του τουριστικού πακέτου.

4) Περιγράψτε τις ενέργειες, που πρέπει να γίνουν για την προώθηση ενός τουριστικού προϊόντος στην αγορά. 
Προκειμένου να προωθηθεί επιτυχώς ένα τουριστικό πακέτο στην αγορά θα πρέπει να λάβουν χώρα οι κάτωθι ενέργειες: 

-Να προσδιοριστεί η αγορά-στόχος. 

-Να καθοριστούν οι στόχοι της προώθησης.

-Να προσδιοριστεί ο προϋπολογισμός της προώθησης.

-Να καθοριστεί το μείγμα των προωθητικών εργαλείων και ο προσδιορισμός της έκτασης και της έντασης της συμμετοχής του κάθε εργαλείου στο μείγμα προώθησης, καθώς επίσης και το μήνυμα που θα προωθείται αλλά και τα κανάλια επικοινωνίας. 

-Να αξιολογηθούν τα αποτελέσματα των προωθητικών ενεργειών.

